kardosdrur/scandi-wiki huggingface dataset:
Pilgrimsfærd til Black Hills

Pilgrimsfærd til Black Hills er en dokumentarfilm fra 1991 instrueret af Paul Englar efter manuskript af Ulla Carin Nyquist, Paul Englar.

Handling 
Black Hills-bjergene vest for Wounded Knee er smukke turistattraktioner i dag - for 100 år siden var området skueplads for massakren på Sioux-indianerne. I filmen følges dels en amerikansk familie, dels en indiansk kvinde på deres vidt forskellige rejse i området. Den amerikanske familie på ferie væk fra stress og ind i amerikansk historie, som den har lært den - og den indianske kvinde i en blanding af vemod og stolthed på vej ind i den Store Ånds land, det land som egentlig tilhører indianerne, men i dag nærmest er hellig jord for "The American Dream" om frihed og demokrati.

Referencer

Eksterne henvisninger 
 

Dokumentarfilm fra Danmark
Danske film fra 1991
Blå åbner

Blå åbner er en eksperimentalfilm fra 1983 instrueret af Maj-Britt Willumsen og Steen Møller Rasmussen efter manuskript af Maj-Britt Willumsen.

Handling 
BLÅ ÅBNER er skærmens skær, fjernsynets nærsyn, blå blindelse. Blå er ikke farve: Blåt er skæret af det sort/hvide, skriften på skærmen, katodestrålens poesi. Blå åbner vejen fra billede til skrift, blå stiger fra de hvide tåger, hvide flader til hvide rum.

Referencer

Eksterne henvisninger 
 

Eksperimentalfilm fra Danmark
Danske film fra 1983
Den nye lejer (film fra 2005)

Den nye lejer er en dansk kortfilm fra 2005, der er instrueret af Esben Tønnesen efter manuskript af Kim Fupz Aakeson.

Handling 
Boligmarkedet har aldrig været sværere at komme ind på.

Referencer

Eksterne henvisninger 
 

Kortfilm fra Danmark
Danske film fra 2005
Indtil sneen smelter

Indtil sneen smelter er en dansk dokumentarfilm instrueret af Katrine Borre, der også skrev filmens manuskript.

Handling 
Bolivia ligger i Sydamerika, og på højsletten Altiplano bor Aymarafolket, der havde deres stortid ca. 4000 år før vor tidsregning, og som siges at være forfædre for den senere inkakultur. De 5 små historier giver måske et billede på en rejse med Aymarafolkene fra engang for længe siden og frem til i dag, og er en hyldest til et stærkt, stolt og særdeles sårbart folk.

Referencer

Eksterne henvisninger 
 

Bolivia
Dokumentarfilm fra Danmark
Danske film fra 1988
Folkeslag i Sydamerika
Bonden - om en kollektiv familie på landet

Bonden - om en kollektiv familie på landet er en dansk dokumentarfilm fra 1974, der er instrueret af Per B. Rasmussen efter eget manuskript. Filmen hører sammen med de to andre film om Indien: Familien - om bolig- og levevilkår i Bombay og Landsbyen - om et kasteløst samfund.

Handling 
Bondefamilien Shinde i staten Maharashtra består af tre voksne brødre, som med deres koner og børn lever i et traditionelt storfamiliemønster. Familien hører ikke til landsbyens rigeste bønder, men er heller ikke forarmet. Der er en helt klar arbejds- og ansvarsfordeling mellem familiemedlemmerne, og familiens ønsker og behov går forud for den enkeltes. Den ældste brors to voksne sønner studerer hhv. landbrug og mekanik af hensyn til gårdens fremtid, men spørgsmålet er, om de vil kunne acceptere familiemønstret fremover.

Referencer

Eksterne henvisninger 
 

Indien
Dokumentarfilm fra Danmark
Danske film fra 1974
Tre på en motorcykel

Tre på en motorcykel er en kortfilm fra 2001 instrueret af Laurits Munch-Petersen efter manuskript af Laurits Munch-Petersen.

Handling 
Bonderøven Niels Anders stoppes på motorcykel af et desperat par, der lige er blevet løsladt fra fængslet. De vil stjæle hans motorcykel, men kan ikke finde ud af at køre den.

Referencer

Eksterne henvisninger 
 

Kortfilm fra Danmark
Danske film fra 2001
Broen til Biafra

Broen til Biafra er en dokumentarfilm fra 1968 instrueret af Jørgen Vestergaard efter eget manuskript.

Handling 
Borgerkrigen i Nigeria mellem forbundsregeringen og den østlige del af landet Biafra var en total krig, der nærmede sig folkemord. De militære styrker fra begge sider kæmpede skånselsløst. Biafra var fuldstændig isoleret, og befolkningen sultede. Over 3 mio. mennesker var truet af undergang, halvdelen børn. Hver nat blev der ad de nordiske og tyske kirkers luftbro fløjet mad ind til Biafra fra Sao Tome. Hver flyvning sikrede tusinder den nødvendigste føde.

Referencer

Eksterne henvisninger 
 

Dokumentarfilm fra Danmark
Danske film fra 1968
En ægte Brian

En ægte Brian er en dansk dokumentarfilm fra 1997 med instruktion og manuskript af Carsten Fromberg.

Handling 
Brian bor på Østerbro i København. Han ryger fede, drikker bajere og laver småbræk, men ønsker sig et liv i en treværelses lejlighed med kone, barn og fast arbejde. Filmen er et pågående og solidarisk portræt af et ungt menneske. En stor del af filmen er optaget af Brian selv og hans venner. Filmen følger Brian fra han er 16 til han er 18 år.

Referencer

Eksterne henvisninger 
 

Dokumentarfilm fra Danmark
Danske film fra 1997
Brainy

Brainy er en kortfilm fra 2011 instrueret af Daniel Joseph Borgman efter manuskript af Daniel Joseph Borgman og Malou Reymann.

Handling 
Brian på 10 år er en fantasifuld dreng, der har opbygget en magisk verden for at komme over sin bedstefars død. I Brians verden er hans bedstefar stadig i live og bor ude i rummet. Brians mission er at samle døde dyr og sende dem op til stjernerne, hvor de kan leve igen, indtil han en dag møder Denice, den ældre nabopige på 14 år, der ændrer hans verden. Denice lærer ham, at ligegyldig hvor meget man ønsker det, så er der nogle ting i verden, som er umulige.

Referencer

Eksterne henvisninger 
 

Film fra Danmark (administrationskategori)
Kortfilm fra Danmark
Danske film fra 2011
Løftebrud

Løftebrud er en eksperimentalfilm fra 1992 instrueret af Lars Bo Kimergård efter eget manuskript.

Handling 
Bruden står alene, sårbar, på håbets forårsgrønne græsmark. Tør hun bryde sit løfte. Tør hun sige 'nej'.

Referencer

Eksterne henvisninger 
 

Eksperimentalfilm fra Danmark
Danske film fra 1992
Brutal incasso

Brutal incasso er en dansk spillefilm (en action-komedie) instrueret af Jonas Kvist Jensen, der også havde skrevet manuskriptet sammen med Kim Sønderholm. Det er Jonas Kvist Jensens debut som instruktør. Filmens producer er Morten Hjorth. Filmen er produceret uden nogen form for filmstøtte og havde et budget af 40-50.000 kr, hvilket er et meget lille budget for en dansk spillefilm.

Handling 
Brutal Incasso er historien om to freelance inkassofolk Michael og Jim. Michael har mistet koncentrationen på grund af det ensformige arbejde og en kæreste, der stiller til stadighed mere urimelige krav til ham. En dag kommer han ved et uheld til at tage livet af en "kunde", og snart har Michael og Jim ikke kun et genstridigt lig i bagagen, men også ligets anseelige gæld til deres boss LC, der viser meget lidt forståelse for deres problemer. Da LC beslutter at øge presset på de to uheldige helte ved at kidnappe deres kærester, må Michael mande sig op til at tage det endelige opgør med sig selv, kæresten og ikke mindst LC, der råder over et velassorteret lager af bøller og skydevåben.

Medvirkende i udvalg 
 Kim Sønderholm
 Claus Lund
 Ole Ernst
 Allan Hotchkiss
 Melany Denise
 Anna Bård
 Thomas Biehl
 Mads Koudal
 Henrik Vestergaard Nielsen
 Jan Tjerrild
 Bo Thomasen

Noter

Eksterne henvisninger  
 

Danske film fra 2005
Komediefilm fra Danmark
Actionfilm fra Danmark
Dansksprogede film
Peter må vente

Peter må vente er en dokumentarfilm fra 1949 instrueret af Svend Aage Lorentz efter manuskript af Susanne Palsbo, Svend Aage Lorentz.

Handling 
Bryllup - nu er hun frue, gavebord, med lykkelig brud, der er glad for sin stegepande. og hvad har hun så lært af husholdning? ikke det allermindste. Peter dækker bord, hun laver mad, så godt hun kan, æggekagen brænder på. Hun kommer ind med panden, Peter smager på den sorte æggekage, han ser ikke glad ud ....han tager sig en tår øl. Hun tager pletter af på en skrupforkert måde, regnskabet ligner et slagsmål, når hun presser bukser - skæve pressefolder. Peter læser avis, kaos i køkkenet, tøjet brænder, hun farer rundt, han sidder roligt i lænestolen og bliver mere og mere utilfreds, han dækker ikke bord længere, han gemmer sig bag avisen. Uf, brændte frikadeller, Peter bliver pludselig aldeles rasende, han tager sit gode tøj og går, tilbage sidder lille Lene, hele verden er ramlet, "hvad skal jeg gøre". At være husmor er et fag som alle andre, understreger speakeren- der spoles tilbage til brylluppet, Peter kan nok tåle at vente, uddannelsen varer kun et års tid. Lene melder sig til Husgerning. Velordnet kursus med piger med tørklæder, der sidder i klasseværelse og ser på tavleundervisning. Lene noterer ivrigt, og de lærer at lave mad - mens Peter venter og venter i kirken - Lene lærer at vride en gulvklud, der er kun en rigtig måde at vride en gulvklud. Andre muligheder: husholdningsskole, fem måneder, landhusholdning, et privat hjem. Og nu vil Lene giftes, hun farer af sted i brudekjole, bryllup forfra - og slut.

Referencer

Eksterne henvisninger 
 

Dokumentarfilm fra Danmark
Danske film fra 1949
To mod én

To mod én er en børnefilm fra 2012 instrueret af Christian Arhoff Andersen efter manuskript af Christian Arhoff Andersen.

Handling 
Brødrene Phillip og Emil er henholdsvis 12 og 8 år gamle. Emil får stjålet sine fødselsdagspenge på sin første skoledag af bøllen Bo, der tidligere har gjort det samme ved den nu ældre Phillip. Phillip har aldrig selv taget konfrontationen med Bo, men behandlingen af Emil bliver for meget for ham, og sammen forsøger de at få has på Bo, dog uden held. Phillip giver Emil, hvad der svare til hans penge tilbage, og de to går hjem, bedre brødre af deres fælles oplevelse.

Referencer

Eksterne henvisninger 
 

Børnefilm fra Danmark
Danske film fra 2012
I Frodes hoved

I Frodes hoved er en kortfilm fra 2010 instrueret af Christian Juul Mikkelsen efter manuskript af Christian Juul Mikkelsen og Søren Christensen.

Handling 
Bumser. Fest. Lektier. Bryster. Og håret sidder helt forkert. Frode går i 2. g. Han keder sig, og han forstår ingenting i biologi-klassen, selvom det er det fag, Frode har valgt at tage på højniveau. Biologilæreren August er besat af hjernen. Ja, faktisk er han Peter Lund Madsens mentor. August underviser altid om hjernen i biologitimerne. Og Frode fatter ingenting. Han fatter heller ikke, hvem Stinna er. Og kan det virkelig passe, at det er Frode, der har givet Stinna det sugemærke på skulderen? Frode må søge hjælp; i sit hoved! Her bor Lille-Frode! Og her er der et gigantisk univers fuld af skæve karakterer og væsener. Mens tankerne flyver rundt i Frodes hoved, er det nu Lille-Frodes opgave, at få styr på Frodes liv! I Frodes hoved er der aldrig ro!

Referencer

Eksterne henvisninger 
 

Kortfilm fra Danmark
Danske film fra 2010
Echoes of a Ronin

Echoes of a Ronin er en dansk kortfilm fra 2014, der er instrueret af Shaky González efter manuskript af ham selv og David Sakurai.

Handling 
Bushido - krigerens vej - er en japansk filosofi med et moralkodeks, som efterleves af samuraier. Men selv de strengeste æresbegreber kan blive tilsidesat af jalousi, kærlighed og hævn. Det oplever et barn, hvis øjne ser ting, de slet ikke burde.

Medvirkende 
 David Sakurai - Shin
 Thomas Chaanhing - Ken
 Katinka Elmin Danielsen - Cho-Ko
 Nukâka Coster-Waldau - Aiko
 Sofie Bech - Cho-Ko som teenager
 Khaled Ghizzawi - Gangster
 Erik Holmey - Loege
 Per Lund - Gangster
 Hisako Miura - Bedstemor
 Morten Silverfox Petersen - Gangster
 Joon Poore - Gangster
 Kristian Shin - Arashi
 Shinji Wakabayashi - Bedstefar

Referencer

Eksterne henvisninger 
 

Kortfilm fra Danmark
Danske film fra 2014
Flâneur

Flâneur er en eksperimentalfilm fra 1993 instrueret af Torben Skjødt Jensen efter manuskript af Torben Skjødt Jensen.

Handling 
Byens sagte, drømmeagtige puls, stemninger og livets uundgåelige gang i et billed- og lyddigt fra Firenze/Siena 1992, hvor en kvinde, hendes ansigt, hendes ben smelter sammen med overtonede billeder og indtryk, ord og følelser. Indgår også i antologien »Ritualer«.

Referencer

Eksterne henvisninger 
 

Eksperimentalfilm fra Danmark
Danske film fra 1993
Skibe mod nord I

Skibe mod nord I er en dokumentarfilm fra 1963 instrueret af Ib Dam efter manuskript af Hans Hansen.

Handling 
Bygningen og udrustningen af en ny type inspektionsfartøj til søværnet.

Referencer

Eksterne henvisninger 
 

Dokumentarfilm fra Danmark
Danske film fra 1963
Børges bilværksted

Børges bilværksted, også kaldet Fire mænd og en bil, er en dansk kortfilm fra 2000 med instruktion og manuskript af Birgit Johnsen og Hanne Nielsen.

Handling 
Filmen er et eksperimentelt dokument, hvor man følger en social situation, med udgangspunkt i fire mænds fælles interesse for hver torsdag aften at samle en gammel Dogde fra 1934. Samtidig med opbygningen af bilen sker der en tømning af værkstedet. Historierne fortælles via detaillerne og personerne karakteriseres via aktiviteten og hvordan de indgår i den sociale sammenhæng. Der bliver sat fokus på samarbejdet og fællesskabet, som både kommer til udtryk gennem stilstand, hvor samarbejdet må have tid. Optagelserne følger hele bilen tilblivelse, og kameraet og folkene bliver en del af den sociale situation. Men ind imellem kommer det til udtryk, at der er to forskellige interesser på færde, optagelserne, der har videoen som sit mål og opbygningen, der har bilen som sit mål. Mændene henvender sig ofte direkte til kameraet og sammen med brug af formelementer fra forskellige genrer understreges konfrontationen mellem det autentiske og det bearbejdede.

Referencer

Eksterne henvisninger 
 

Kortfilm fra Danmark
Danske film fra 2000
Her bor Jensen

Her bor Jensen er en dansk børnefilm fra 2010, der er instrueret af Martin Strange-Hansen efter manuskript af ham selv og Bo hr. Hansen.

Handling 
Børn elsker som bekendt deres dyr, og 7-årige Sofie får omsider den hamster, hun har drømt om. Men når mor og far skal skilles, kan det give pote, at ens kæledyr mistrives.

Medvirkende 
 Alberte Blichfeldt - Sophie
 Ditte Hansen - Mor
 Benjamin Boe Rasmussen - Far
 Jesper Asholt - Flyttemand #1
 Janus Schumacher - Flyttemand #2

Referencer

Eksterne henvisninger 
 

Børnefilm fra Danmark
Danske film fra 2010
Fra morgen til aften

Fra morgen til aften er en dansk dokumentarfilm fra 1992 med instruktion og manuskript af Ole Fibiger og Anders Lykkebo.

Handling 
Børn fra forskellige egne af Danmark fortæller om deres dagligdag fra de vågner om morgenen, til de går i seng om aftenen. Godt 30 børn er med, og fire af dem gives der et portræt af. Monica, Michael, Martin og Karina bor og lever meget forskelligt, viser det sig i dette signalement af børn i Danmark 1992.

Referencer

Eksterne henvisninger 
 

Dokumentarfilm fra Danmark
Danske film fra 1992
Når livet går sin vej

Når livet går sin vej er en børnefilm fra 1996 instrueret af Karsten Kiilerich efter manuskript af Stefan Fjeldmark.

Handling 
Børn har mange forestillinger om, hvad døden er. Nogle børn har selv oplevet at miste nogen, som stod dem nær: en lillebror, en bedstefar, en hund. I denne tegnefilm fortæller børn om deres oplevelser med døden, og de enkle tegninger er inspireret af børns egne tegninger. Det er en film med forsigtig humor og mange nuancer, og det anbefales at børn ser den sammen med voksne.

Referencer

Eksterne henvisninger 
 

Børnefilm fra Danmark
Danske film fra 1996
Farvel farvel

Farvel farvel er en børnefilm fra 1994 instrueret af Klaus Kjeldsen efter manuskript af Klaus Kjeldsen.

Handling 
Børn transporteres på cykler. I biler. Til fods. Rygsække. Små hænder i store. Lyse børn og mørke børn. Det daglige farvel i udflytterbørnehaven. Et tilbagevendende ritual. Smil og latter. Og gråd. En bamse, en sut, medbragt legetøj. Kys. Gråd igen. Og igen smil. Forventningsfulde ansigter. Bussen ankommer. Store farvelvink til små væsener. »Farvel, farvel« er et lille lyrisk, dokumentarisk stemningsbillede fra et af hverdagens små hjørner, som både små og store kan nikke genkendende til.

Referencer

Eksterne henvisninger 
 

Børnefilm fra Danmark
Danske film fra 1994
Du store verden - 39 søskende

Du store verden - 39 søskende er en dansk dokumentarfilm fra 1991, der er instrueret af Trille efter eget manuskript.

Handling 
Børnefilm for de mindste - i tre dele. Pigen Sharon er hovedpersonen i fortællingen om en Mamma for 40 på et hjem for forældreløse børn i Uganda. Sharon er en initiativrig pige, som vil hjælpe Mamma med at få penge til en bil, der kan bringe grøntsagerne fra gården ind til byens marked. Familien har nemlig brug for penge. Sharon bærer på en hemmelighed, som piner hende. Hvordan får hun fortalt det? Og hvordan får de mange søskende skrabet penge sammen til alles glæde? Til en bil og til at få den mindste døbt?

Referencer

Eksterne henvisninger 
 

Dokumentarfilm fra Danmark
Danske film fra 1991
Man må da selv kunne lave den børnehave

Man må da selv kunne lave den børnehave er en dokumentarfilm fra 1973 instrueret af Allan de Waal efter manuskript af Allan de Waal, Dannie Olsen.

Handling 
Børnehavepigen (en slags "super-pige") er den egentlige hovedperson i denne film. I en blanding af reportage- og tegnefilm forsøger hun dels at fortælle en stakkels "forælder" om, hvilke muligheder der er, hvis man selv vil være med til at lave en børnehave - og dels også en hel del om de vanskeligheder, det er forbundet med.

Referencer

Eksterne henvisninger 
 

Dokumentarfilm fra Danmark
Danske film fra 1973
100 års barndom: 1990 - De begravede burhøns

100 års barndom: 1990 - De begravede burhøns er en dokumentarfilm fra 1997 instrueret af Marianne Kemp efter manuskript af Johannes Møllehave.

Handling 
Børnene er i fokus i denne beretning om et århundrede, der for første gang i historien kan skildres i levende billeder. En filmmosaik bestående af private og professionelle filmoptagelser. Århundredets sidste årti er i vores del af verden præget af velstand og fordragelighed. Familielivet er grundlagt på aftaler, og alle styrter rundt til diverse aktiviteter. Middagsmåltidet i familien er erstattet af fast food. Børnene er ikke længere på gaden - de er på institution. Børn er målbevidste individer, og de ved ofte nøjagtigt hvad de vil. Om barndommen i 90'erne er bedre end ved starten af århundredet ved vi ikke. Men vi ved at børn gennem de sidste 100 år er blevet langt mere synlige, og at de her, tæt på årtusindskiftet, endelig accepteres som selvstændige individer med krav på samme menneskerettigheder som voksne.

Referencer

Eksterne henvisninger 
 

 

Danmark i 1990'erne
Dokumentarfilm fra Danmark
Danske film fra 1997
Børnenes verden

Børnenes verden er en dansk børnefilm fra 2013, der er instrueret af Paw Charlie Ravn efter manuskript af ham selv og Anna Bro.

Handling 
Børnenes verden foregår i en verden hvor der ingen voksne findes. Drengene og pigerne lever adskilt separeret af en øde slette: drengene i byen og pigerne i skoven. Drengene fortæller myter om pigerne og frygter dem. En nat, hvor drengernes by bliver angrebet, sårer hovedpersonen Albert (10) en pige, Sofie (10). I stedet for at give hende til de andre drenge, tager Albert hånd om hende og læger hendes sår. Gennem Sofie får Albert at vide om pigernes verden, men da han bliver afsløret og bagefter udstødt som forræder, flygter han til pigernes verden. En helt ny verden åbner sig for Albert, men desværre er drengerne på sporet af ham, og bevæbnet til tænderne vil de nedkæmpe pigerne en gang for alle. En stor konflikt truer Børnenes Verden. En konflikt som kun Albert kan løse.

Referencer

Eksterne henvisninger 
 

Børnefilm fra Danmark
Danske film fra 2013
Troldebryllupet

Troldebryllupet er en børnefilm fra 1973 instrueret af Jørn Walsøe Therkelsen efter manuskript af Jørn Walsøe Therkelsen.

Handling 
Børnetrickfilm om "Troldene fra Gjøl", hvor troldene fra Nørreskoven og Sønderskoven når havde udryddet hinanden. Men freden genoprettes, idet to ung-trolde fra hver sin lejr ønsker at gifte sig.

Referencer

Eksterne henvisninger 
 

Børnefilm fra Danmark
Danske film fra 1973
Bøssehuset live

Bøssehuset live er en dansk dokumentarfilm fra 1988, der er instrueret af Knud Vesterskov efter eget manuskript.

Handling 
Bøssernes Befrielsesfront (B.B.F.) startede i 1971 som en aktionsgruppe, der gennem deres fisselettede optræden både provokerede borgerskabet og de 'pæne' selvundertrykkende homofile. Flere af de grupper, som har optrådt i Bøssehuset på Christiania, er samlet til et forrygende show, hvor der også bliver taget pis på bøssernes egne tabuer.

Referencer

Eksterne henvisninger 
 

LGBT-relaterede film fra Danmark
Dokumentarfilm fra Danmark
Danske film fra 1988
Café Hector

Café Hector er en dansk kortfilm fra 1996, der er instrueret af Lotte Svendsen efter manuskript af Anders Thomas Jensen.

Handling 
Cafe Hector er det nye in-sted for de smarte, hurtige og velformulerede. Her går snakken moderigtigt på raske fjed til akkompagnement af dampende kopper cappuccino. Uffe er ikke "in". Han får ingen cappuccino, men kan allernådigst få lov til at låne toilettet. Men Uffe er forberedt på situationen. Han tåler ikke flere ydmygelser. Han er bevæbnet.

Referencer

Eksterne henvisninger 
 

Film instrueret af Lotte Svendsen
Kortfilm fra Danmark
Danske film fra 1996
Calle og Kristoffer

Calle og Kristoffer er en dansk børnefilm fra 1998, der er instrueret af Klaus Kjeldsen efter manuskript af ham selv og Wojtek Kloczko.

Handling 
Calle og Kristoffer er venner. Faktisk er de rigtigt gode venner, men det er ved første øjekast et højst aparte venskab. Calle er en multihandicappet, voksen mand på 43 år, og Kristoffer er en rask og rørig knægt på fem år. De nyder ikke desto mindre hinandens selskab og leger godt sammen. Det hele er dog ikke bare sol og sommer. Som i alle venskaber er der også dril og irritation, men hovedindtrykket er et venskab på trods af alle odds, og det løfter filmen til et universelt udsagn om to buddies.

Referencer

Eksterne henvisninger 
 

Børnefilm fra Danmark
Danske film fra 1998
Statsministeren - Det indre Marked

Statsministeren - Det indre Marked er en dukkefilm fra 1992 instrueret af Carsten Graabæk efter manuskript af Carsten Graabæk, Carsten Juste.

Handling 
Carsten Gråbæks tegneserie »Statsministeren« er udgangspunktet for denne dukkefilm om tumultagtige begivenheder og stor forvirring omkring det indre marked. En satire med statsministeren, departementschefen, landmænd, toldere og andet godtfolk som medvirkende.

Referencer

Eksterne henvisninger 
 

Dukkefilm fra Danmark
Danske film fra 1992
Bilvask

Bilvask er en eksperimentalfilm fra 1991 instrueret af Henrik Ruben Genz efter eget manuskript.

Handling 
'Carwash' er en version af kærlighedens ritualer - et dansk bud på bilvasken som en non-verbal videomontage om bilistens bizarre omsorg for sit køretøj, som den kan komme til udtryk i servicestationernes Hellige Haller.

Referencer

Eksterne henvisninger 
 

Eksperimentalfilm fra Danmark
Danske film fra 1991
Den gang jeg slog tiden ihjel

Den gang jeg slog tiden ihjel er en kortfilm for børn fra 2001,  instrueret af Mads Tobias Olsen efter manuskript af Mads Tobias Olsen og Anton Carey Bidstrup.

Handling 
Casper er en nysgerrig dreng, der prøver grænser af. Hans forældre prøver at tackle hans sære påfund med overbærenhed og humor. Men uden den store effekt. Og en aften hvor forældrene skal i byen, skal Casper og hans jævnaldrende fætter Henrik passes af den kontante barnepige Camilla. Hun prøver at hamle op med Caspers luner, men han sætter hende effektivt ud af spillet. Og så har drengene frit spil. Det går meget fint, indtil Henrik kommer for tæt på Caspers ømme punkt, og så lægger Casper op til nye drengestreger.

Referencer

Eksterne henvisninger 
 

Kortfilm fra Danmark
Børnefilm fra Danmark
Danske film fra 2001
Cathrine

Cathrine er en dansk ungdomsfilm fra 2008 med instruktion og manuskript af Mads Matthiesen.

Handling 
Cathrine er en ensom og overvægtig teenagepige, der indleder et forhold til en ældre fyr fra det lokale shoppingcenter. I en nøgtern og nedbarberet stil skildrer filmen Cathrines oprør mod kontrollerende forældre og hendes sårbare søgen efter kærlighed.

Referencer

Eksterne henvisninger 
 

Ungdomsfilm fra Danmark
Danske film fra 2008
Robertprisen for årets korte fiktions- eller animationsfilm
Dansksprogede film